વ્યારા:ગુજરાતની ૧૪મી વિધાનસભાની ૧૮૨ બેઠકોના પરિણામો  જાહેર થઇ રહ્યા છે,ત્યારે તાપી જિલ્લામાં સમાવિષ્ટ ૧૭૧ વ્યારા અને ૧૭૨ નિઝર એમ બે વિધાનસભા ની બેઠકો પર ૧૪ ઉમેદવારો એ ઉમેદવારી નોંધાવી હતી, જે પૈકી ૧૭૧-વ્યારા બેઠક પર કોંગ્રેસ ના પુનાજીભાઈ ગામીત અને બીજેપી ના અરવિંદભાઈ ચૌધરી ની સીધી લડત હતી, વ્યારા બેઠક પર કોંગ્રેસના પુનાજીભાઈ ગામીતે સતત ચોથીવાર જીત મેળવી છે, અને કોંગ્રેસના કહેવાતા ગઢ ને બરકરાર રાખ્યો છે, તેમણે  ભાજપના અરવિંદભાઈ ચૌધરીને ૨૩,૪૬૩ મતો એ હરાવ્યા છે,બીજી તરફ ૧૭૨- નિઝર વિધાનસભાની બેઠક પર બીજેપીના કાંતિભાઈ ગામીતની કોંગ્રેસના સુનિલ ગામીત સામે હાર થઈ છે,કાંતિભાઈ ગામીત રાજ્ય કક્ષાના આદિજાતિ બાબતોના મંત્રી પણ રહી ચુક્યા હતા,ઉલ્લેખનીય છે કે કાંતિભાઈ ગામીતને આ બેઠક પર ફરીવાર ટીકીટ આપી રિપીટ કરાયા હતા,જેની સામે કોંગ્રેસે સુનિલ ગામીત કે જે એક નવો ચહેરો છે,પરંતુ કોંગ્રેસમાં ખૂબજ શક્રિય  ભૂમિકા ભજવે છે અને ઉચ્છલ તાલૂકા પંચાયતના પ્રમુખ પણ છે, તેમણે ભાજપના કાંતિભાઈ ગામીતે ૨૨,૫૬૧ મતો એ માત આપી છે.